1 қаңтардан бастап әлеуметтік төлемдер қалай өзгереді?
"1 қаңтардан бастап әлеуметтік төлемдер қалай өзгереді?" | "https://abai.kz/post/125674"
TITLE: 1 қаңтардан бастап әлеуметтік төлемдер қалай өзгереді?
URL: https://abai.kz/post/125674
META: "1 қаңтардан бастап әлеуметтік төлемдер қалай өзгереді?" | "https://abai.kz/post/125674"
DATE: 21.12.2020
AUTHOR(s): Abai.kz
TOTAL WORDS: 217
TEXT: Келер жылдың 1 қаңтарынан бастап елімізде айлық есептік көрсеткіш (АЕК) 2917 теңге мөлшерінде белгіленді. Соған орай зейнетақы, жәрдемақы, өзге де әлеуметтік төлемдер, салықтар мен айыппұлдар мөлшері өзгереді. Атап айтқанда, 2021 жылдың 1 қаңтарынан: - жалақының ең төменгі мөлшері - 42 500 теңге; - мемлекеттік базалық зейнетақы төлемінің ең төменгі мөлшері - 18 524 теңге; - зейнетақының ең төменгі мөлшері - 43 272 теңге болады. Ал жәрдемақыларды және өзге де әлеуметтік төлемдерді есептеу, сондай-ақ Қазақстан Республикасының заңнамасына сәйкес айыппұл санкцияларын, салықтарды және басқа да төлемдерді қолдану үшін айлық есептік көрсеткіш - 2917 теңге мөлшерінде белгіленеді. Базалық әлеуметтік төлемдердің мөлшерлерін есептеу үшін ең төмен күнкөріс деңгейінің шамасы - 34 302 теңге болып бекітіледі. Жасына байланысты зейнетақы төлемдеріне және еңбек сіңірген жылдары үшін зейнетақы төлемдеріне жұмсалатын қаражат 1 қаңтардан бастап олардың мөлшерлерін 7 пайызға көтеру ескеріле отырып көзделеді. Сондай-ақ 1 қаңтардан әлеуметтік медициналық сақтандыру қорына төлеуге жататын міндетті әлеуметтік медициналық сақтандыруға мемлекет жарналарының мөлшері мемлекет жарналарын есептеу объектісінен 1,6 пайыз деп белгіленеді. Бұдан бөлек, әскери қызметшілерге (мерзімді қызметтегі әскери қызметшілерден басқа) және арнаулы мемлекеттік және құқық қорғау органдарының, мемлекеттік фельдъегерлік қызметтің қызметкерлеріне тұрғынжайды күтіп-ұстауға және коммуналдық қызметтерге ақы төлеуге ақшалай өтемақының айлық мөлшері 3 739 теңге сомасында болады. Айта кетейік, 2 желтоқсанда Мемлекет басшысы Қасым-Жомарт Тоқаев «2021 – 2023 жылдарға арналған республикалық бюджет туралы» Қазақстан Республикасының Заңына қол қойды. Abai.kz
